ไฟไหม้บ้านพักคริสเตียนเปาโลที่ อ.ฝาง คลอกสาว 15 ดับ 1 ราย
เครดิตภาพ เจ้าหน้าที่ตร.สภ.ฝางไฟไหม้บ้านพักคริสเตียนเปาโลตาย 1 ,เกิดเพลิงไหม้ที่บ้านพักคริสเตียนเปาโล อ.ฝาง จ.เชียงใหม่ ทำให้ สาววัย 15 ปี ถูกไฟคลอกเสียชีวิต 1 ราย ขณะเข้าไปช่วยน้องๆ และเพื่อนหนีออกจากกองเพลิง เบื้องต้นคาดเกิดจากไฟฟ้าลัดวงจร,เมื่อเวลา 01.30 น. วันที่ 18 ก.ค.2561 พันตำรวจโทฐิติศักดิ์ เมณฑ์กุล รองผู้กำกับสอบสวน สถานีตำรวจภูธรธรฝาง จังหวัดเชียงใหม่ รับแจ้งมีเหตุเพลิงไหม้ที่บ้านพักคริสเตียนเปาโล เลขที่ 279 บ้านหนองยาว หมู่ 17 ตำบลแม่สูน อ.ฝาง จ.เชียงใหม่ จึงรายงานให้พันตำรวจเอกอรุณศักดิ์ บัวประเสริฐยิ่ง ผกก.สภ.ฝาง ทราบ รุดไปยังที่เกิดเหตุพบที่เกิดเหตุเป็นอาคารนอน 2 ชั้นด้านล่างก่ออิฐส่วนด้านบนเป็นไม้ มีรถดับเพลิงจาก อบต.แม่สูน ท้องที่เกิดเหตุ อบต. แม่งอนเทศบาลแม่ข่า เทศบาลสันทราย เทศบาลเวียงฝาง ศูนย์พัฒนาปิโตรเลี่ยมฝาง องค์การบริหารส่วนจังหวัดเชียงใหม่ส่วนแยกฝาง กู้ชีพกู้ภัยแม่สูน สันทราย แม่งอน โรงพยาบาลฝาง ช่วยกันดับเพลิง หลังเกิดเหตุพบศพเด็กหญิงแสนหอม ออมสิน อายุ 15 ปี เสียชีวิตอยู่ในกองเพลิงในอาคารห้องที่ 7,นางสาวเพ็ญนภา อพิศักดิ์ยืนยง อายุ 47 ปี ผู้จัดการบ้านพักคริสเตียนเปาโล กล่าวว่า ประมาณ 01.05 น. มีนักเรียนที่พักอยู่บนอาคารวิ่งออกมาบอกผู้ดูแล อาจารย์จักรกฤช อาจารย์สายชล รวมทั้งตนว่าไฟไหม้ที่ห้อง 7 ตนและผู้ดูแลได้วิ่งออกไปช่วยเรียกเด็กที่อยู่ในอาคารออกมา เนื่องจากชั้นบนเป็นไม้เก่า และด้านล่างเป็นสำนักงาน ห้องสมุด และห้องทำการบ้านของนักเรียน ซึ่งเป็นเอกสารไฟจึงลุกไหม้อย่างรวดเร็ว เพลิงไหม้ประมาณร่วมชั่วโมงเพลิงสงบ ทั้งนี้จากการตรวจสอบที่เกิดเหตุพบศพนางสาวแสนหอม ออมสิน อายุ 15 ปี ถูกไฟคลอกเสียชีวิตคากองเพลิง,เบื้องต้นเด็กหญิงเงิน ออมสิน อายุ 12 ปี และเด็กชายสายเครือ ออมสิน อายุ 6 ปี น้องชายที่นอนอยู่ร่วมห้อง บอกว่าขณะไฟไหม้พี่สาวผู้ตายได้ปลุกให้ตนและน้อง รวมทั้งเพื่อนให้หนีออกไปก่อน ส่วนผู้ตายได้ตามออกมาแต่ไฟลุกไหม้อย่างรวดเร็วจึงตามออกมาไม่ทัน จึงพยายามปีนข้ามผนังกั้นห้องจะออกทางด้านหลัง แต่ไฟลุกโหมอย่างรุนแรงจึงออกมาไม่ได้ เสียชีวิตในกองเพลิงในอาคาร ซึ่งอาคารที่เกิดเหตุมีประตูทางเข้า 3 ทาง,นางสาวเพ็ญนภา ผู้จัดการบอกกับผู้สื่อข่าวว่า ผู้ตายมาเรียนที่โรงเรียนบ้านหนองยาวรวมกับน้องอีก 2 คน เด็กหญิงเงิน และเด็กชายสายเครือ เมื่อเดือนพฤษภาคม ปีนี้ และเข้ามาพักในอาคารดังกล่าว ผู้ตายเป็นคนโต บ้านอยู่บ้านยาง ตำบลแม่งอน อำเภอฝาง เป็นชาวไทใหญ่ ส่วนสาเหตุไฟไหม้ในครั้งนี้คาดว่าไฟฟ้าลัดวงจร แต่ต้องรอเจ้าหน้าที่จากกองพิสูจน์หลักฐานมาตรวจสอบอีกครั้งหนึ่ง.
เกิดเพลิงไหม้ที่บ้านพักคริสเตียนเปาโล อ.ฝาง จ.เชียงใหม่ ทำให้ สาววัย 15 ปี ถูกไฟคลอกเสียชีวิต 1 ราย ขณะเข้าไปช่วยน้องๆ และเพื่อนหนีออกจากกองเพลิง เบื้องต้นคาดเกิดจากไฟฟ้าลัดวงจร
ไฟไหม้บ้าน,อ.ฝาง,เชียงใหม่,ไฟไหม้บ้านพัก,บ้านพักคริสเตียนเปาโล,ข่าวทั่วไป